CELEX: 32019D1202
Language: fi
Date: 2019-07-12 00:00:00
Title: Komission täytäntöönpanopäätös (EU) 2019/1202, annettu 12 päivänä heinäkuuta 2019, Euroopan parlamentin ja neuvoston direktiivin 2014/34/EU tueksi laadituista räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevista yhdenmukaistetuista standardeista

15.7.2019   
               
               
                  FI
               
               
                  Euroopan unionin virallinen lehti
               
               
                  L 189/71
               
            
         KOMISSION TÄYTÄNTÖÖNPANOPÄÄTÖS (EU) 2019/1202,
         annettu 12 päivänä heinäkuuta 2019,
         Euroopan parlamentin ja neuvoston direktiivin 2014/34/EU tueksi laadituista räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevista yhdenmukaistetuista standardeista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/34/EU (2) 12 artiklan mukaan tuotteiden, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, katsotaan olevan kyseisten standardien tai niiden osien kattamien olennaisten terveys- ja turvallisuusvaatimusten mukaisia, joista säädetään kyseisen direktiivin liitteessä II.
                  
               
                     (2)
                  
                  
                     Komissio pyysi 12 päivänä joulukuuta 1994 päivätyllä kirjeellä BC/CEN/46-92 – BC/CLC/05-92 CENiä ja CENELECiä laatimaan ja tarkistamaan Euroopan parlamentin ja neuvoston direktiiviä 94/9/EY (3) tukevia yhdenmukaistettuja standardeja. Direktiivi 94/9/EY on korvattu direktiivillä 2014/34/EU muuttamatta direktiivin 94/9/EY liitteessä II säädettyjä olennaisia terveys- ja turvallisuusvaatimuksia.
                  
               
                     (3)
                  
                  
                     CENiä ja CENELECiä pyydettiin erityisesti laatimaan standardi räjähdysvaarallisissa tiloissa käytettäväksi tarkoitettujen laitteiden suunnittelusta ja testauksesta – osa 0: Yleisvaatimukset CENin, CENELECin ja komission välillä sovitun ja pyyntöön BC/CEN/46-92 – BC/CLC/05-92 liitetyn standardointiohjelman I.1 luvun mukaisesti. Lisäksi CENiä ja CENELECiä pyydettiin tarkistamaan nykyisiä standardeja, jotta ne vastaisivat direktiivin 94/9/EY olennaisia terveys- ja turvallisuusvaatimuksia.
                  
               
                     (4)
                  
                  
                     Pyynnön BC/CEN/46-92 – BC/CLC/05-92 perusteella CENELEC tarkisti standardin ”EN 60079-0:2012 + A11:2013, Räjähdysvaaralliset tilat – Osa 0: Laitteet – Yleisvaatimukset (IEC 60079-0:2011 muutettu + IS1:2013)”. Tarkistuksen tuloksena CENELEC toimitti komissiolle standardin ”EN IEC 60079-0:2018: Räjähdysvaaralliset tilat – Osa 0: Laitteet – Yleisvaatimukset (IEC 60079-0:2017)”.
                  
               
                     (5)
                  
                  
                     Komissio on arvioinut yhdessä CENELECin kanssa, onko CENELECin laatima standardi ”EN IEC 60079-0:2018” pyynnön BC/CEN/46-92 – BC/CLC/05-92 mukainen.
                  
               
                     (6)
                  
                  
                     Standardi ”EN IEC 60079-0:2018” täyttää vaatimukset, jotka sen on tarkoitus kattaa ja joista säädetään direktiivin 2014/34/EU liitteessä II. Näin ollen on aiheellista julkaista kyseisen standardin viitetiedot Euroopan unionin virallisessa lehdessä.
                  
               
                     (7)
                  
                  
                     Standardi ”EN IEC 60079-0:2018” korvaa standardin ”EN 60079-0:2012”. Näin ollen on tarpeen poistaa standardin ”EN 60079-0:2012” viitetiedot Euroopan unionin virallisesta lehdestä. Jotta voidaan antaa valmistajille riittävästi aikaa valmistautua tarkistetun standardin soveltamiseen, on tarpeen lykätä standardin ”EN 60079-0:2012” viitetietojen poistamista.
                  
               
                     (8)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimuksien täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan direktiivin 2014/34/EU tueksi laaditun yhdenmukaistetun standardin ”EN IEC 60079-0:2018, Räjähdysvaaralliset tilat – Osa 0: Laitteet – Yleisvaatimukset (IEC 60079-0:2017)” viitetiedot Euroopan unionin virallisessa lehdessä.
         
         
            2 artikla
            Poistetaan direktiivin 2014/34/EU tueksi laaditun yhdenmukaistetun standardin ”EN 60079-0:2012 + A11:2013, Räjähdysvaaralliset tilat – Osa 0: Laitteet – Yleisvaatimukset (IEC 60079-0:2011 muutettu + IS1:2013)” viitetiedot Euroopan unionin virallisesta lehdestä6 päivästä heinäkuuta 2021 alkaen.
         
         
            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 12 päivänä heinäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/34/EU, annettu 26 päivänä helmikuuta 2014, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 309).
         
            (3)  Euroopan parlamentin ja neuvoston direktiivi 94/9/EY, annettu 23 päivänä maaliskuuta 1994, räjähdysvaarallisissa tiloissa käytettäviksi tarkoitettuja laitteita ja suojajärjestelmiä koskevan jäsenvaltioiden lainsäädännön lähentämisestä (EYVL L 100, 19.4.1994, s. 1).